CELEX: 32012R1110
Language: hu
Date: 2012-11-23 00:00:00
Title: A Bizottság 1110/2012/EU végrehajtási rendelete ( 2012. november 23. ) egyes áruk Kombinált Nómenklatúra szerinti besorolásáról

29.11.2012   
            
            
               HU
            
            
               Az Európai Unió Hivatalos Lapja
            
            
               L 329/5
            
         A BIZOTTSÁG 1110/2012/EU VÉGREHAJTÁSI RENDELETE
   (2012. november 23.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. november 23-án.
      
         
            a Bizottság részéről, az elnök nevében,
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992.10.19., 1. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Egyenáram-átalakító típusú töltőberendezés (ún. univerzális két csatlakozós autós töltő), amely egy autós szivargyújtó-adaptert, két USB-interfészt és egy jelzőfényt tartalmaz.
                  A töltő 12 V DC bemeneti feszültséggel, 5 V DC kimeneti feszültséggel és 500 mA vagy 2 × 250 mA kimeneti áramerősséggel rendelkezik.
                  A töltő különböző készülékek, például mobiltelefonok, PDA-k, GPS-ek, fényképezőgépek, MP3- és MP4-lejátszók elektromos töltéséhez használatos.
               
               
                  8504 40 90
               
               
                  A besorolást a Kombinált Nómenklatúra értelmezésére vonatkozó 1. és 6. általános szabály, valamint a 8504, a 8504 40 és a 8504 40 90 KN-kód szövege határozza meg.
                  Az áru az egyenáram-átalakítók közé tartozó statikus áramátalakító (lásd még a 8504 vtsz.-hoz tartozó HR-magyarázat (II) szakaszának D) pontját is).
                  A töltő készülékek széles körének töltéséhez használható, például telekommunikációs berendezésekhez, automatikus adatfeldolgozó gépekhez, hang-/képfelvevő és -lejátszó készülékekhez, valamint rádiónavigációs segédkészülékekhez.
                  Következésképpen az áru 8504 40 30 vtsz. alá, telekommunikációs berendezésekhez, automatikus adatfeldolgozó gépekhez és azok egységeihez használt statikus áramátalakítóként történő besorolása kizárt.
                  Ezért a töltőt a 8504 40 90 KN-kód alá, más statikus áramátalakítóként kell besorolni.